open-index/open-wikipedia-markdown huggingface dataset:
הנמל התת-ימי בקיסריה

**הנמל התת-ימי בקיסריה** הוא הנמל הקדום ביותר שנתגלה מימי האימפריה הרומית, אשר היה הגדול והמודרני ביותר בזמנו. את הנמל בנה הורדוס, והעיר קיסריה נבנתה סביבו. מלבד היותו מרשים ומפואר במיוחד באותם ימים, הוא שימש כמענה לצורך ממשי להשתלב בסחר התבואות בין רומא לאלכסנדריה, ששימשה אסם התבואות של האימפריה. הנמל, שהיה הנמל המלאכותי הראשון בעולם שנבנה על חופים חוליים, שרד 100 שנים בלבד, ועל מנת לראות את שרידיו יש לצלול במעמקי נמל קיסריה. נמל קיסריה של ימינו הוא נמל צלבני קטן שהיה בשימוש במאות ה-11 וה-12.

## רקע
בשנת 31 לפנה"ס קיבל הורדוס את היישוב, יחד עם כל חופה של ארץ ישראל, מהקיסר הרומי אוגוסטוס לאחר שהאחרון ניצח בקרב אקטיום. בתגובה על שי זה, העיר שנבנתה מאוחר יותר (בין השנים 10-22 לפנה"ס) נקראה קיסריה על שמו של אוגוסטוס. את נמלה של קיסריה הימית (מריטימה), החל המלך הורדוס לבנות לפני הקמת העיר. הנמל היה נמל המזחים הראשון במזרח התיכון, ומיקומו נבחר בשל הסמיכות לאזורים חקלאיים ודרכי גישה נוחות. המניע לבנייתו היה אסטרטגי כלכלי, מלבד הפגנת העוצמה והשגת ההשפעה הפוליטית המלווים את קיומו של נמל מפואר בתקופה בה נמלי החוף התבססו על מעגנים טבעיים. הנמל אפשר עגינה של לפחות 100 ספינות גדולות, המזחים הושקעו בים על גבי דוברות מעץ, ולצדם נבנו גם מגדלור ושוברי גלים. שובר הגלים היה באורך 600–700 מטר. רוב המסחר שהיה נהוג בנמל היה של תבלינים (שכללו גם חומרי שימור וריפוי, קוסמטיקה וצבע), טקסטילים יקרים ואבני חן בשל ביקוש הולך וגובר ברחבי האימפריה הרומית מאז שלטונו של אוגוסטוס קיסר. תהליך בניית הנמל המלאכותי המפואר, על חופיה החוליים של קיסריה, וכן בניית העיר נערך במשך 12 שנים, ובתומן (2-10 לפנה"ס) הסתיימה בנייתם. העיר והנמל הפכו תוך זמן קצר למרכז הכלכלי והפוליטי של הארץ.

בימים ההם השיט היה שיט חופים וספינות ששטו ממצרים ליוון לא חצו את הים התיכון אלא שטו לאורך החופים ועגנו במפרצים טבעיים או בפתחי נחלים. לאורך חופי ארץ ישראל לא היה נמל משמעותי מכיוון שהחופים חוליים. ממזרח לנמל הוקמו גם מחסנים רבים לסחורות היצוא והיבוא; שרידי מחסנים אלו נמצאים כיום (בשנת 2017) מול הנמל, מזרחה, בתוך העיר הצלבנית. מעל למחסנים יצר האדריכל משטח נרחב, ועליו נבנו המקדשים לאוגוסטוס ולאלילה רומא. כמו כן נבנו בנמל אכסניות ליורדי ים.

## גילוי הנמל העתיק
מיקומו של הנמל התת-ימי העתיק נשכח עד לגילויו בשנת 1960. החפירות התת-ימיות נערכו בעיקר בין השנים 1975–2004 מטעם המרכז ללימודי ים באוניברסיטת חיפה בהובלת פרופסור אבנר רבן. זהו הנמל הקדום ביותר שנתגלה, אשר נעשה בו שימוש בהמלצות ההנדסיות של ויטרוביוס, מהנדס רומי בן-דורו של הורדוס. בכך היה לנמל המלאכותי הראשון בהיסטוריה, הגדול והמודרני ביותר ברחבי האימפריה הרומית בזמנו.

## גן לאומי ים קיסריה
בנובמבר 2024 הוכרז המקום כ"גן לאומי ימי" על ידי רשות הטבע והגנים. שטח הגן שהוכרז הוא כ-1,082 דונם, וזה הגן הלאומי הימי הראשון שהוכרז בישראל. במקביל הודיע רשות הטבע והגנים כי תפעל להנגשת המקום לציבור הרחב ולתיירות.

## קישורים חיצוניים
*
*שי שמש, אוצר רומי תת-ימי נדיר בן כ-1,600 שנה התגלה בקיסריה, באתר מדע גדול, בקטנה, 17 במאי 2016

## הערות שוליים

קיסריה
קטגוריה:האימפריה הרומית
קטגוריה:קיסריה
המרכב

**המרכב** הוא אתר מורשת תת-מימי ואתר צלילה בקרבת איי אכזיב.

## היסטוריה
המרכב היא אוניית סוחר לבנונית, שהייתה בדרכה לנמל הישן שהיה בעבר במפרץ סער בקרבת אכזיב.
האונייה עלתה על שרטון, התהפכה על הסלעים הרדודים של שוניות אכזיב, וטבעה. כיום האונייה היא אתר צלילה.

## תיאור האתר
כאונייה טרופה, שרידי ה"מרכב" פזורים על שטח רחב, בדומה למרבית הספינות האחרות הטבועות בסביבתה שנשברו והתרסקו עם תנועות הים.
באזור האי הדרום מערבי של קבוצת איי אכזיב.
עיקר השברים של המרכב נמצאים במרחק של כ-20 מטרים מזרחית לאי הדרום מערבי, בעומק שבין 4-6 מטרים.

ניתן לראות את תחתית ה"המרכב" והשדרית שלו, את חלקי המנוע, גל הארכובה ומדחף בעל שלושה להבים (אורכו של כל להב כמטר).

המרכב ממוקם בשטח שמורת הטבע הימית של ראש הנקרה, ומשופע בבעלי חיים ימיים המתגוררים בין השברים.

## קישורים חיצוניים
* מידע על "המרכב" באתר
* מידע לצוללנים באתר mapa
* מידע לצוללנית באתר amirgur
## הערות שוליים

קטגוריה:אתרי צלילה: אוניות
קטגוריה:ישראל: גאוגרפיה
קטגוריה:מקומות גאוגרפיים ללא קואורדינטות
מרכב (אונייה)

**מרכב** היא ספינת מטען שהייתה נפוצה ביותר בקווים שבין טורקיה, סוריה, לבנון, מצרים, ובראשית מאה ה-20 גם בקווים שקישרו בין מדינות אלה לבין ארץ ישראל. ידועה גם בכינוי "סקונר לבאנטיני" (סקונר - ספינת סוחר קלה בעלת שני תרנים). בדגם זה מותקן מנוע, בנוסף על מפרשים.

## קישורים חיצוניים
* תצלום של דגם "מרכב" ותיאור "מרכב" באתר המוזיאון הימי הלאומי

## הערות שוליים

קטגוריה:אוניות משא
בית הבאר (נתניה)

**בית הבאר** הוא בניין היסטורי ואתר מורשת בעיר נתניה, המשמש כמוזיאון להיסטוריה של העיר. בית הבאר ממוקם במרכז שכונת "פרדס הגדוד" בצפון נתניה.

## היסטוריה
ממוזער|250px|שמאל|בית הבאר שהוצב בצידה המזרחי של החווה
שמאל|250px|ממוזער|באר המים בבית הבאר
המבנה הוא שריד לחווה החקלאית "פרדס הגדוד", שהוקמה ב-1927 (שנתיים לפני היווסדה של נתניה) על ידי חמישה שותפים מיוצאי הגדוד העברי (על שמם נקרא הפרדס). הם הצליחו לקבל זיכיון מהנציב העליון לרכישת הקרקע כמשוחררי מלחמה. כיום בית הבאר משמש כמוזיאון מקיף לתולדות העיר נתניה ולהיסטוריה שלה בין השנים 1928–1948, עשרים שנותיה הראשונות כמושבה.
החווה התנהלה כיישוב עצמאי וגרו בו מספר משפחות שעלו לארץ בתקופת המנדט הבריטי. בחווה פעל בית ספר. עד לפני קום המדינה פרדס הגדוד שימש גם כבסיס לפעולות ההגנה.

כשהחווה נבנתה, בית הבאר הוצב בצידה המזרחי. החווה נבנתה כחצר מלבנית, בקומה העליונה של בית הבאר התגורר מנהל החווה. הפרדסים ניטעו סביב למתחם.

## פעילויות במקום
באתר מבוצעות הפעילויות הבאות:
* מרכז הדרכה וסיורים מונחים למבקרים על תולדות העיר נתניה והחווה.
* צפייה בבאר המים הראשונה של נתניה שעדין פועלת ושואבת מים.
* תצוגת תצלומים מתקופת עשרים השנים הראשונות של נתניה.
* תצוגת חפצים וכלים אותנטיים מהתקופה שנשמרו בחדרו של מנהל החווה.
* מצגת עם סרטונים על המשפחות הראשונות שהתגוררו בחווה ועל תהליך ההתיישבות, סרטון על העלייה הלא חוקית לארץ ישראל בתקופת המנדט הבריטי, קטעים שמתארים את עץ השקמה (מבין העצים העתיקים ביותר ששרדו בארץ ישראל), קטעים על טיילת העיר והים מתקופת קום המדינה.
* הדרכה לילדים עם דפי פעילות. המקום משמש כחוויה לימודית עבור תלמידי בתי ספר אזוריים בעיר.

## קישורים חיצוניים

* 

## הערות שוליים

קטגוריה:נתניה: היסטוריה
קטגוריה:נתניה: תרבות
קטגוריה:נתניה: מבנים
באר
קטגוריה:בנייה ופיתוח בתקופת המנדט
.ke

**ke.** היא סיומת האינטרנט הלאומית של שמות המתחם (domain name) של אתרי אינטרנט הרשומים בקניה, הסיומת הושקה בשנת 1993. שמות המתחם והסיומות מנוהלות על ידי ארגון 'Kenya Network Information Center'  (KeNIC) הקנייתי.

נכון ליולי 2017, רשומים תחת סיומת זו 58,268 שמות מתחם.

## סיומות אינטרנט משניות
***co.ke.** - חברות
***or.ke.** - ארגונים ללא מטרת רווח
***ne.ke.** - רשתות
***go.ke.** - גופים ממשלתיים. נדרשים מסמכים נלווים. (על מנת להירשם בסיומת זו)
***ac.ke.** - מוסדות חינוך להשכלה גבוהה, נדרשים מסמכים נלווים.
***sc.ke.** - מוסדות חינוך. נדרשים מסמכים נלווים.
***me.ke.** - אתרים לאינדיבידואלים
***mobi.ke.** - תוכן סלולרי
***info.ke.** - מידע

## קישורים חיצוניים

* 
* 

קטגוריה:קניה: כלכלה
אוניית הבוטנים

**אוניית הבוטנים** הייתה סוחרת קיטור מצרית שם "**Bilbeis**", ששימשה כספינת דואר, באורך של כ-90 מטר, שהגיעה מנמל אלכסנדריה, בדרכה לאירופה, אך עלתה על שרטון בחוף גבעת עלייה ביפו, ב-5 במרץ 1934. על סיפונה היו 8 נוסעים, 56 אנשי צוות ומטען כללי, כשעיקרו היה בוטנים, ומכאן שמה. כעת היא משמשת כאתר צלילה.

הספינה נבנתה ב-1907 ומידותיה היו 86.9*7.8*12.6 מטר. למנוע הקיטור שלה היו 275 כוחות סוס, והיא הגיעה למהירות של 13 קשר.

הספינה שהתגלתה על ידי צוללים, שוכבת כאונייה טרופה במים הרדודים (6 מטרים), וניתן להגיע אליה מהחוף. חלקים רבים בספינה נשתמרו בצורה יפה: דוודי הקיטור, ציר ההגה הענקי שנשאר זקוף במים, חלקים מן המדחף, התורן ועוד הרבה חלקים אחרים.

## קישורים חיצוניים
* יותם ברק, אתר צלילה בתל אביב ספינת הבוטנים , באתר קבוצת הריף
* אוניית הבוטנים ביפו, באינדקס אתרי הצלילה של אמיר גור
* Bilbeis, באתר הפורטל הישראלי לצלילה מתקדמת
* 

## הערות שוליים

קטגוריה:אוניות שטבעו מול חוף הים התיכון הישראלי
קטגוריה:אתרי צלילה: אוניות
מנשלך

250px|ממוזער|מנשלך במצב "גבר" מחזיק תריס פתוח
250px|ממוזער|מנשלך במצב "אישה" - מאפשר סגירת התריס
[250px|ממוזער|מיקום המנשלך משני צדי [אדן חלון|אדן החלון]]
[250px|ממוזער|ימין|מנשלך במצב "גבר" ב[שקמים|ארמון ניצנים]]
**מֶנְשָלָך** או **מֶנְטְשָלָך** (ביידיש: **מֶענטשָעלָעך** - מילולית: "אנשים קטנים"; בעברית: **אישונים**) - מתקן הממוקם מחוץ למבנים אשר משמש להחזקת תריסים במצב "פתוח" ולמנוע את סגירתם בשל עוצמת רוח.

## תיאור
המנשלך הם מתקני מתכת הצמודים לקירות מבנים שמשמשים להחזקת תריסי העץ של חלונות המבנה. המנשלך מוצבים משני צידי החלון, במקביל לאדן החלון, שתפקידם היה לשמור על התריסים פתוחים גם כאשר נושבת רוח חזקה, ולמנוע את טריקתם. בישראל ניתן לראות מנשלך במבנים היסטוריים משוחזרים.

## מקור השם
המתקן בנוי כך, שכאשר הוא ניצב מעלה (מחזיק את התריס פתוח) הוא נראה כחלקו העליון של גוף גבר - מהמותניים ומעלה, כאשר ראש הדמות מחזיקה את התריס. כאשר הוא פונה מטה, ומאפשר סגירת התריס - הוא נראה כדמות אישה.
## קישורים חיצוניים

* תיאור המנשלך

## הערות שוליים

קטגוריה:עיצוב פנים
קטגוריה:אדריכלות
פיאט פילה

**פיאט פילה** (באיטלקית: **Fiat Phylla**) היא מכונית קונספט, 2 מושבים, בתצורת מכונית מיקרו, אשר מוגדרת כמכונית ירוקה, בגלל היותה מצוידת בתאים סולארים,
, ובמנוע חשמלי מונע מצבר, מופעלת דלק מימן. "פיאט פילה" הוצגה על ידי קונצרן הרכב האיטלקי פיאט בשנת 2008.

פיאט פילה תוכננה להיות "מכונית עירונית", בממדיה קטנה יותר מדגם פיאט 500.

תאוצת דגם "פיאט פילה" בין 0 - 48.3 קמ"ש היא 6.0 שניות.

תאוצת דגם "פיאט פילה" בין 0 - 100 קמ"ש היא פחות מ-12.0 שניות.

## מפרט טכני
* פיאט פילה בנויה מאלומיניום וביופלסטיק
* "פיאט פילה" מופעלת על ידי דלק מימן 1 קילו-ואט, מצויד עם תאים סולארים 3.4 קילו-ואט.
* טווח הטעינה - 220 ק"מ
* 2 מושבים
* 3 דלתות

## תמונות

קובץ:" 12 - ITALY - eco-design - FIAT PHYLLA at TDM - Triennale Design Museum of Milan - series & one off.jpg | פיאט פילה
קובץ:" 12 - ITALY - eco-design - FIAT PHYLLA at TDM - Triennale Design Museum of Milan.jpg | פיאט פילה


## ראו גם
* מכונית קונספט
* מכונית ירוקה
* רכב חשמלי מונע מצבר
* מכונית מיקרו

## לקריאה נוספת
* פיאט פילה כולל תמונות (evworld.com/news)
* פיאט פילה - פרוטוטיפ (motorpasion.com/coches-hibridos-alternativos/fiat-phylla-prototipo-de-coche-solar )

## קישורים חיצוניים

* פיאט פילה (1:35), יו-טיוב
* פיאט פילה (2:53 דקות), יו-טיוב

## הערות שוליים

קטגוריה:מכוניות קונספט
קטגוריה:רכב חשמלי מונע מצבר
קטגוריה:מכוניות סולאריות
קטגוריה:מכוניות מיקרו
פילה
קטגוריה:כלי רכב איטלקיים
קטגוריה:דגמי מכוניות שהושקו ב-2008
יוקאטה

ממוזער|שמאל|נשים הלובשות יוקאטה
[ממוזער|שמאל|לוחם [סומו הלבוש יוקאטה]]
**יוקאטה** (ביפנית: **浴衣**) הוא סוג של קימונו הנלבש בקיץ. להבדיל מהקימונו, העשוי משי, היוקאטה עשויה בדרך כלל מכותנה והיא נטולת בטנה. לבוש זה משמש הן נשים והן גברים.

את היוקאטה לובשים בחגיגות של זיקוקין די-נור ואירועי קיץ אחרים ביפן. היוקאטה משמשת גם כחלוק רחצה ולמרות שאינה משמשת רק לפני או אחרי רחצה, משמעות השם היא "חלוק רחצה".

היוקאטה מיוצרת עם שרוולים רחבים ותפרים ישרים. באופן מסורתי היו מייצרים יוקאטה מבדים בגווני אינדיגו, אך כעת ניתן למצוא יוקאטות בצבעים שונים וככל שהלובש צעיר יותר, הצבעים יותר חיים והאיור על הבד נועז יותר.

## קישורים חיצוניים

* 

קטגוריה:לבוש יפני
קטגוריה:לבוש מסורתי
חיים בן יאיר

**חיים בן יאיר** (1911 – ינואר 1998) היה סוחר, מנהל חשבונות, פעיל ועד העדה הספרדית בתל אביב וחלוץ גואלי הקרקעות של חבל אשכול בנגב.

## ביוגרפיה
נולד בח'אן יונס שבעזה בערב סוכות 1911 (ה'תרע"א) לג'נטיל ולאברהם בן יאיר. אמו הייתה בתו של הרב נחמן בטיטו, ואביו היה סוחר אמיד שעסק בייבוא ויצוא תוצרת חקלאית למדינות רבות, ובעל בתים ושטחים רבים בח'אן יונס, בן למשפחה שמוצאה במצרים, לשם הגיעה מאזור הבלקן שהיה בשליטת האימפריה העות'מאנית.

בשנת 1930 סיים לימודי הנהלת חשבונות בבית הספר "שיעורים למסחר" בירושלים. לאחר שהתייתם מאביו בשנת 1932, עברה משפחתו לירושלים, וכדי לסייע לאמו בפרנסת המשפחה, המשיך לעסוק בעסקי המסחר של אביו, בעיקר בייבוא ויצוא סחורה חקלאית. למרות המעבר לירושלים, משפחתו ביקרה מדי תקופה בח'אן יונס כדי לפקח על הנכסים שברשותה, וכך החל חיים להכיר שייח'ים בדואים מאזורי הנגב, צפון סיני ועבר הירדן. בתקופה שלאחר מעבר המשפחה לירושלים, הציעו לו בדואים מאזור הנגב לרכוש מהם קרקעות. הוא נענה להצעות בחיוב, ורכש אדמות רבות באזורים הסמוכים לעזה, וחלקות אדמה גדולות באזור הנגב ובאר שבע.

בהמשך גייס משקיעים ורכש חלקות אדמה בשרון ובהר סמוך לבית לחם, שכיום שוכן עליו בית הספר הר גילה.

בשנת 1934 הושיב קבוצת פועלים יהודים על קרקע שרכש בסמוך לביר-שנק (באר צאלים), וכינה את היישוב "אבן יאיר". הפועלים התגוררו באוהלים, זרעו בשטח שעורה ופיתחו את האדמה לפעילות חקלאית. בתקופה זו קרן קיימת לישראל עדיין לא התעניינה בנגב, וחיים הציע לה להקים על השטחים שקנה שורה של מושבות עבריות בין עזה לברר שבע, שיהיו מיועדות לחקלאים, אולם היא התעלמה מהצעתו, ולבסוף היישוב שהקים לא שרד.

כדי לבצע את רכישת האדמות מידי הבדואים, היה צורך בחתימה על הסכמים וחוזים עם בעלי הקרקע, וגם בניהול מאבקים משפטיים מול הפקידות הבריטית. לשם כך חתם חיים על שותפות עם עורך דין, כדי שזה האחרון יקל על תהליכי הרכישה. עם פרוץ המרד הערבי בשנת 1936, נותקו קשריו העסקיים של חיים עם בעלי הקרקעות, ושטחי האדמה שהיו בבעלות יהודים בנגב נותקו בשל סכנת המרד. כשהתאפשר לחיים להגיע לנגב בבטחה, התברר לו כי עורך הדין מעל (ככל הנראה) בשותפות והעביר לקרן קיימת את כל הקרקעות שרכש בנגב. במשך מספר פעמים ניסו הוא ומשפחתו לתבוע פיצויים על רכושו ממינהל מקרקעי ישראל, אך התביעות נדחו.

לאחר הקמת מדינת ישראל, פנה בשנת 1949 אל פקידים בכירים ושרים בממשלה, והציע להעמיד לרשות המדינה הצעירה את קשריו עם ערביי ארץ ישראל והמדינות הקרובות, אולם הצעתו נדחתה ולא נענתה.

מלבד גאולת קרקעות, עסק במשך חייו בתיווך נדל״ן וכפעיל בוועד העדה הספרדית בתל אביב, ושלט בשפות עברית, צרפתית, איטלקית, אנגלית, לאדינו, ספרדית, גרמנית, ערבית ספרותית ומספר ניבים של ערבית מדוברת.

עם סיום מלחמת ששת הימים בשנת 1967, נסע לבקר במקום לידתו, ח'אן יונס, והתקבל שם בכבוד רב.

הלך לעולמו בשנת 1998, ונקבר לצד אחיו הצעיר נחמן בבית העלמין קריית שאול.

ארכיונו היווה בסיס ל"מוזיאון בן יאיר לתולדות גאולת אדמות הנגב", שהוקם לזכרו בקיבוץ גבולות.

## קישורים חיצוניים
* דן גזית, חיים בן יאיר – חלוץ גואלי הקרקעות בחבל הבשור, באתר אבני גזית, 4 במרץ 2017
* דן גזית, מאבן יאיר ליישוב הנגב, באתר יד יצחק בן צבי
* אבנר פרץ, לאדינו בח'אן יונס שברצועת עזה, באתר FolkMasa

קטגוריה:אנשי היישוב ילידי הארץ
קטגוריה:אנשי ועד העדה הספרדית בישראל
קטגוריה:גואלי אדמות בארץ ישראל
קטגוריה:מתווכי נדל"ן ישראלים
קטגוריה:סוחרים ישראלים
קטגוריה:מייסדי יישובים בארץ ישראל
קטגוריה:ח'אן יונס: אישים
קטגוריה:ישראלים שנולדו ב-1911
קטגוריה:ישראלים שנפטרו ב-1998
קטגוריה:אישים הקבורים בבית הקברות קריית שאול
סיפורים של ברווזים

**סיפורים של ברווזים** (באנגלית: **DuckTales**) היא סדרת הנפשה אמריקאית המהווה אתחול לסדרה "אגדות ברווזים", אשר מבוססת על סדרת הקומיקס "הדוד קמצוץ". הסדרה מאזכרת גם את שאר הזיכיונות המונפשים שקשורים ליקום דונלד דאק, ביניהם הסרט "שלושת הקבלרוס", הסדרה "דארקווינג דאק" ועוד דמויות דיסני מפורסמות, ביניהן דייזי דאק וגופי.

הסדרה עלתה בארצות הברית ב-12 באוגוסט 2017, ובישראל בדיבוב עברי ב-14 בדצמבר 2017. תחילה הסדרה שודרה בערוץ דיסני XD, ולאחר מכן שודרה בערוץ דיסני. טרם עלתה הסדרה לשידור, הוזמנה עבור הסדרה עונה שנייה שעלתה לראשונה ב-20 באוקטובר 2018 בארצות הברית ובמרץ 2019 בישראל.

ב-21 בספטמבר 2018, טרם עלתה העונה השנייה לשידור, הוזמנה עבור הסדרה עונה שלישית. העונה השלישית והאחרונה התחילה את שידורה ב-4 באפריל 2020 בארצות הברית, ובישראל ב-6 בספטמבר 2020. הסדרה הסתיימה בסוף העונה השלישית שלה עם פרק סיום הסדרה "ההרפתקה האחרונה" שעלה ב-15 במרץ 2021 בארצות הברית.\

הסדרה עלתה בדיסני+ לכבוד השקתה בישראל ב-16 ביוני 2022 (כולל סדרת הקצרים).

## תקציר העלילה
הסדרה עוקבת אחר הרפתקאותיהם של סקרוג' מקדאק, הברווז הכי עשיר בעולם, שלושת האחיינים שלו, יואי, דואי ולואי, וגם וובי, שמתגלה שהיא הבת של סקרוג׳ בסוף הסדרה והנכדה של עוזרת הבית, גברת ביקלי, ברחבי העולם ובאחוזה.

בעונה הראשונה דואי חוקר תעלומת היעלמותם של אמו דלה דאק ואת התשובה לשאלה למה דונלד וסקרוג' לא דברו זה עם זה 10 שנים לפני תחילת אירועי הסדרה.

בעונה השנייה לואי מקים את "לואי תעשיות" ומנסה להפוך לברווז עשיר כמו הדוד שלו סקרוג', והעונה גם עוקבת אחרי חזרתה של דלה ופלישת החייזרים שבעקבותיה.

בעונה השלישית יואי לוקח את המשפחה לאסוף את האוצרות האבודים שמתוארים ביומן של החוקרת איזבלה פינץ', לפני שארגון או"ף המרושע ינסה לקחת אותם ולתת למשפחת מקדאק את ההרפתקה האחרונה שלהם.

## דמויות ומדבבים

## שידור

## פרקים
### עונה 1

### עונה 2

### עונה 3

## קישורים חיצוניים

## הערות שוליים

קטגוריה:סדרות הנפשה אמריקאיות
קטגוריה:ערוץ דיסני: תוכניות וסדרות
קטגוריה:אגדות ברווזים
קטגוריה:סדרות טלוויזיה אמריקאיות שעלו לשידור בשנת 2017
הקוטר המערבי המהיר

**הקוטר המערבי המהיר** (ברוסית: **Западный скоростной диаметр**) הוא כביש אגרה עירוני בסנקט פטרבורג.

"הקוטר המערבי המהיר" נבנה בשלבים. בניית הכביש התחילה בדצמבר 2005 ובדצמבר 2016 נפתח כל הכביש לתנועה. אורכו של הכביש 46.6 ק"מ. הכביש נמצא לאורך החלק המערבי של סנט פטרסבורג שמוביל למפרץ הפיני ומחבר את נמל הים של סנט פטרסבורג ואת מתחמי ההובלה העיקריים של העיר עם כביש הטבעת של סנקט פטרבורג ויוצא למדינות הבלטיות, סקנדינביה ואזורי רוסיה.

## קישורים חיצוניים

* 

קטגוריה:סנקט פטרבורג: כבישים
קטגוריה:כבישי אגרה
Día Especial

"**Día Especial**" (באנגלית: "**Special Day**"; בעברית: "**יום מיוחד**") הוא שיר שהוקלט על ידי הזמרת הקולומביאנית שאקירה, בשיתוף הזמר הארגנטינאי גוסטבו סראטי, מתוך אלבום האולפן השישי שלה, Fijación Oral, Vol. 1. השיר יצא לאור ב-3 ביוני 2006, יומיים לפני שיצא האלבום.

עם יציאתו נכנס השיר היישר אל המקום ה-26 במצעד שירי הפופ הלטיניים שבארצות הברית.

## רקע וכתיבה
השיר נכתב על ידי שאקירה, לואיס פרננדו אוצ'ואה וגוסטבו סראטי, והופק על ידי שאקירה ואוצ'ואה גם כן. השיר הוא בלדה בסגנון פופ לטיני. לשיר יצאה גרסה בשפה האנגלית בשם "The Day and the Time", שנכללה באלבומה השביעי Oral Fixation, Vol. 2, ונכתבה על ידי שאקירה ופדרו אזנר.

כמו כן, צבר השיר למעלה מ-13 מיליון השמעות בספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שהופקו על ידי שאקירה
קטגוריה:בלדות משנות ה-2000
Obtener un Sí

**Obtener un Sí** (באנגלית: **To Get a Yes**; ובעברית: **לקבל כן**) הוא שיר שהוקלט על ידי הזמרת הקולומביאנית שאקירה, מתוך אלבום האולפן השישי שלה, *[[Fijación Oral, Vol. 1]]*. השיר היה זמין להורדה דיגיטלית עם יציאתו של האלבום. את השיר כתבה והפיקה שאקירה לצד לסטר מנדז; ריק רובין השתתף בהפקתו גם כן.

השיר הגיע למקום ה-69 במצעד הסינגלים הקולומביאני.

## רקע וכתיבה
השיר נכתב על ידי שאקירה ולסטר מנדז, והופק על ידי שאקירה, מנדז וריק רובין. השיר הוא שיר מחווה לסגנון המוזיקה הברזילאי של סוף שנות ה-50, בוסה נובה. השיר היווה כשיר הנושא של אופרת הסבון הברזילאית, "Páginas da Vida".

בשנת 2020, נערך ראיון עם הזמרת-יוצרת האמריקאית סלינה גומז, בו היא ציינה כי השיר הזה הוא השיר הלטיני האהוב עליה ביותר. הדבר פורסם בשלל מקומות שונים כדוגמת Remezcla.

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שנכתבו על ידי לסטר מנדז
קטגוריה:שירים שהופקו על ידי שאקירה
קטגוריה:שירים שהופקו על ידי לסטר מנדז
תעבורה מונעת-אדם

**תעבורה מוּנעת-אדם** היא התנועה של אנשים וסחורה ממקום אחד למקום אחר על ידי אמצעי תחבורה המופעל באמצעות כוח השרירים של האנשים. בעוד שכלי תחבורה המונעים על ידי בעלי חיים קיימים עוד מימי קדם, הטכנולוגיה המודרנית אפשרה ייצור של כלי רכב המופעלים על ידי כוח האדם בלבד.

בעוד שכמות כלי הרכב הממונעים מאפשרת לנוע במהירות רבה בהרבה ולהעמיס מטען גדול יותר על כלי הרכב, צורות רבות של תעבורה מונעת-אדם נותרו פופולריות בשל העלות הנמוכה שכרוכה בהפעלתן, משום שהפעלתן כרוכה בפעילות גופנית חיובית, ומשום שהן ידידותיות לסביבה. תעבורה מונעת-אדם היא לעיתים סוג התחבורה היחיד שזמין באזורים מסוימים ברחבי העולם (במיוחד באזורים העניים/לא מפותחים או באזורים בלתי נגישים), וכמו כן היא נחשבת לאחת הצורות האידיאליות של תחבורה בת קיימא.

## דוגמאות לתעבורה מונעת-אדם
### כלי רכב יבשתיים
180px|ממוזער|אופניים

### כלי רכב ימיים
180px|ממוזער|אופני ים
* קאנו
* אופני ים
* קיאק
* סירת פדלים
* סירת משוטים

### כלי טיס
180px|ממוזער|מטוס הממונע בכוח האדם
* מטוס המונע בכוח האדם
* מסוק המונע בכוח האדם

## קישורים חיצוניים

קטגוריה:תחבורה
__noTOC__
מהיקארי

**מהיקארי** היא דת חדשה שנוסדה ביפן המחצית השנייה של המאה ה-20. פירוש השם "מהיקארי" הוא "אור אמיתי." הוא משולב משתי סימניות קנג'י: "מה" - אמת (真) ו"היקארי"- אור(光). מרכז הדת שוכן במקדש מהיקארי.

## היסטוריה
בשנת 1959, קוטמה אוקדה, מייסד הדת, נפל מסוס ושבר את עמוד השדרה. לפי המסורת זו הסיבה זו בעטיה זכה להתגלות האל סוּ, והתבקש על ידו להקים קהילה רוחנית וטהורה אשר תהיה משוחררת מכל אותם הרעלים בהם נגועים בני הגזע האנושי. רעלי החומרנות יובילו את האנושות השטופה בהבלי  העולם הזה אל האבדון.

## אמונה
תפקידם של בני הכת חיוני להצלת העולם, וזאת על ידי יצירת גן עדן עלי אדמות. בני האדם יצרו זיהום רוחני וטימאו את הסביבה, עקב היותם שטופי חומרנות והם שכחו את האל ואת שליחותם בעולם. לכן עליהם לטהר את הנשמה ולחזור לרוחניות. הם מתאמנים בהקרנת אור, שכן האור מרפא את חולשות הנשמה והגוף, מטהר מטומאה ומזיהום ומראה לאדם את דרכו הנכונה. מדי חודש מתכנסים המאמינים לתיזמון של אנרגיות חיוביות. 20% מבני יפן עוסקים באופן זה או אחר בדתות החדשות, ובמהיקארי מאמינים כחצי מיליון איש בכל רחבי יפן, דרום אמריקה, אוסטרליה ואירופה.

## קישורים חיצוניים
* 
קטגוריה:יפן: תרבות
קטגוריה:דתות חדשות
La Pared

"**La Pared**" (בעברית: "**הקיר**") הוא סינגל של הזמרת הקולומביאנית שאקירה, מתוך אלבומה השישי, Fijación Oral, Vol. 1. השיר יצא לאור ב-3 באוקטובר 2006, כסינגל הרביעי מתוך האלבום.

בשיאו הצליח השיר להגיע אל המקום ה-1 במצעד שבספרד, ובכך הפכה שאקירה לאמנית השנייה עם הכי הרבה שירים שכבשו את צמרת מצעד זה.

## רקע וכתיבה
את השיר כתבו והפיקו שאקירה ולסטר מנדז. לשיר יצאה גרסה אקוסטית בליווי פסנתר. גרסה זו כלולה באלבום, כרצועת בונוס. שאקירה בחרה לבצע את הגרסה הזו בשנת 2006, בטקס פרסי גראמי הלטיני ובסיבוב ההופעות הרביעי שלה, "Oral Fixation Tour".

## וידאו קליפ
לשיר לא יצא קליפ, אך בשנת 2009, העלתה שאקירה לערוץ ה-Vevo שלה את ההופעה עם הפסנתר, כתחליף לקליפ הרשמי של השיר. בהופעה נראית שאקירה, כשהיא יושבת על כיסא, ופסנתרן לידה. תאורת המקום הייתה בגווני אדום, ואף קהל המעריצים של הזמרת שר חלקים מן השיר.

## מיקומי שיא
השיר זכה להצלחה רבה באמריקה הלטינית, ואף כבש את צמרות המצעדים שבארגנטינה, קוסטה ריקה וספרד.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לסטר מנדז
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:סינגלים שהגיעו למקום הראשון בספרד
Trace Urban

**Trace Urban** הוא ערוץ טלוויזיה צרפתי המשדר מוזיקה, ופונה לקהל האוהב מוזיקה עירונית.

יחד עם הערוץ הנוסף, Trace Sports Stars הערוץ זמין ב-130 מדינות בעולם. הערוץ הוא ערוץ המוזיקה הפופולרי ביותר באפריקה שמדרום לסהרה. בעבר היה הערוץ זמין גם בישראל דרך הפלטפורמה של Smart tv.

## היסטוריה
### 1993-2001
* קלוד גרוניצקי ייסד את המגזין "True" בלונדון ומתמנה לעורך הראשי. המגזין משנה את שמו ל"Trace" ועובר לניו יורק.

### 2001-2002
* שלושה אנשים - קלוד גרוניצקי, לושז אוליבייה, וריצ'רד ויינר (בנקאי לשעבר) - מייסדים את Trace Media.
* הגרסה האנגלית של המגזין "Trace" מתפרסם.

### 2003
* תחילת שידור Trace TV בצרפת, אפריקה ובעוד מקומות.
* התרחבות בינלאומית במדינות דוברות צרפתית.

### 2004
* מתחילה לפעול הגרסה האנגלית של ערוץ Trace.
* Trace TV מושק ביותר מ-30 מדינות שאינן דוברות צרפתית.
* נכון לסוף 2004, Trace TV משודר בלמלעלה מ-60 מדינות באמצעות 9 פלטפורמות בלוויין ובכבלים.

### 2005
* התמקדות בפיתוח הבינלאומי של TRACE TV. יצירת גרסאות בשפות זרות בהתאם לשוק המקומי.
* הסימן המסחרי של TRACE מגיע גם לרדיו, אינטרנט ותקשורת ניידת.

### 2006-2008
* בסוף השנה משודרים ערוצי Trace ביותר מ-100 מדינות.

### 2009
* מושק ערוץ Trace Tropical בפברואר.
* מושק ערוץ Trace Sport Stars במרץ.
* בספטמבר מתחיל שידור רדיו באינטרנט.
* פתיחת משרד של Trace בניו יורק.
* TRACE נבחר לערוץ המוזיקה הטוב ביותר בדרום אפריקה והופך לערוץ המוזיקה העיקרי ביבשת.
* Trace Tropical מקבל את פרס ערוץ המוזיקה הטוב ביותר.

### 2010
* ב-15 בדצמבר משנה TRACE את עיצובה.

## מודל כלכלי
ההכנסות של הרשת מגיעות מתמלוגים המשולמים בידי מפיצי הערוצים השונים, פרסום ורישיונות מותג ותוכן.

## שידור בישראל
בישראל משודר הערוץ בפלטפורמת הטלוויזיה של טריפל סי, Smart tv.

## תוכניות
* Playlist
* Urban Hit 10/30
* Nusantara Music
* Hit 2 Rue
* Club 10
* Sound System 10
* Tropical 10
* Africa 10
* Guest star
* Adult only
* Caliente
* Focus
* New
* וידאו מיקס

## גלריה

קובץ:MCM AFRICA 1994.gif|סמליל MCM בין 1994-1998
קובץ:MCM AFRICA 2000.gif|סמליל MCM באפריקה בין השנים 2001 עד 27 באפריל 2003
קובץ:Trace.TV logo.png|סמליל הרשת בין 2003 עד 2007
קובץ:Trace Urban logo 2010.svg|סמליל הרשת הנוכחי


## קישורים חיצוניים

* 
## הערות שוליים

קטגוריה:ערוצי טלוויזיה
קטגוריה:ערוצי טלוויזיה צרפתיים
אלבן אדמס

**אלבן לי אדמס** (באנגלית: **Alvan Leigh Adams**; נולד ב-19 ביולי 1954) הוא כדורסלן עבר אמריקאי, ששיחק בליגת ה-NBA בין השנים 1975–1988, בעמדות הסנטר והפאוור פורוורד. לכל אורך הקריירה שיחק בקבוצת פיניקס סאנס, וממוצעיו הכוללים בקבוצה הם 14.1 נקודות, 7.0 ריבאונדים ו-4.1 אסיסטים למשחק. אדמס ניצב במקום השני ברשימת קלעי כל הזמנים של הסאנס (אחרי וולטר דייוויס), עם 13,910 נקודות.

## נעורים ומכללות
אדמס נולד בעיר לורנס שבקנזס, וגדל ב-וור אייקרס שעל יד אוקלהומה סיטי. בבגרותו למד באוניברסיטת אוקלהומה, וב-3 עונותיו כשחקן קבוצת הכדורסל של האוניברסיטה רשם ממוצעים כוללים של 23.4 נקודות ו-12.8 ריבאונדים למשחק. בשנת 1998 הועלתה גופייתו של אדמס עם המספר 33 לתקרת אולמה הביתי של קבוצת האוניברסיטה, שם היא מתנוססת לצד גופיות המשחק של ויימן טיסדייל, מוקי בליילוק וסטייסי קינג.

בקיץ 1973, בסיום עונתו הראשונה באוניברסיטה, שיחק עבור נבחרת ארצות הברית באוניברסיאדת מוסקבה, וזכה עמה במדליית הזהב.

## קריירת משחק
אדמס נלקח בבחירה הרביעית של דראפט ה-NBA לשנת 1975 על ידי פיניקס סאנס, אשר מאמנה ג'ון מקלאוד היה מאמנו של אדמס בעונת ה שלו באוקלהומה. בעונת הרוקי שלו קלע אדמס 19.0 נקודות, הוריד 9.1 ריבאונדים ומסר 5.6 אסיסטים בממוצע למשחק, ועזר לקבוצתו להעפיל לפלייאוף ה-NBA לראשונה מזה שש עונות. לצד פול וסטפאל שהצטרף לסאנס באותה עונה, הוביל אדמס את פיניקס להעפלה מפתיעה לגמר ה-NBA לאחר שגברה על סיאטל סופרסוניקס (4–2) וגולדן סטייט ווריורס (4–3) בשני שלבי הפלייאוף הראשונים. לאורך סדרת הגמר מול בוסטון סלטיקס רשם אדמס ממוצעים של 23.0 נקודות ו-10.2 ריבאונדים למשחק, אך קבוצתו הפסידה בתוצאה 2–4. במהלך אותה עונה השתתף אדמס במשחק האולסטאר בפעם היחידה בקריירה, ובסיומה נבחר לחמישיית הרוקיז וזכה בתואר רוקי העונה.

בעונתו השנייה ניצחו הסאנס 34 משחקים בלבד, אך החל מעונת  רשמה פיניקס רצף של 8 העפלות רצופות לשלב הפלייאוף, אשר בשתיים מהן הגיעה עד גמר האזור המערבי ( ו-). לאורך תקופה זו היה אדמס אחד השחקנים המובילים בקבוצה, כשלצידו בלטו לסירוגין פול וסטפאל, וולטר דייוויס, טראק רובינסון, דניס ג'ונסון ולארי נאנס. בעונת  חלה נסיגה בתפוקתו (7.5 נקודות למשחק), ובסיומה פרש אדמס ממשחק, בגיל 33.

אדמס שיחק בפיניקס במשך 13 עונות – יותר מכל שחקן אחר בתולדות הקבוצה, והוא מוביל את כל שחקניה במספר משחקים (988), דקות משחק (27,203), ריבאונדים 6,937 וחטיפות (1,289). כמו כן מדורג אדמס במקום השני בנקודות (15,666), במקום השלישי באסיסטים (4,012) ובמקום הרביעי בחסימות (808). ב-9 בנובמבר הופרשה גופייתו עם המספר 33 על ידי המועדון.

מאז שנת 2000 משמש כסגן נשיא מנהל מתקן של אולם טוקינג סטיק ריסורט ארנה, בו מארחות את משחקיהן הביתיים קבוצות פיניקס סאנס ופיניקס מרקורי.

## קישורים חיצוניים

## הערות שוליים

קטגוריה:אמריקאים ילידי קנזס
קטגוריה:כדורסלנים אמריקאים
קטגוריה:כדורסלני אוניברסיטת אוקלהומה
קטגוריה:בחירות דראפט של פיניקס סאנס
קטגוריה:כדורסלני פיניקס סאנס
קטגוריה:משתתפי משחק האולסטאר של ה-NBA
קטגוריה:כדורסלנים ב-NBA שגופייתם הופרשה
קטגוריה:קנזס: כדורסלנים
קטגוריה:אמריקאים שנולדו ב-1954
מפרץ קולה

**מפרץ קולה** (ברוסית: **Кольский залив**), הנקרא גם **פיורד מורמנסק**, הוא פיורד הנמשך דרומה מים ברנץ בחלקו הצפוני של חצי האי קולה בצפון מערב רוסיה. אורכו הוא 57 קילומטר, רוחבו המקסימלי שבעה קילומטר ועומקו 200 עד 300 מטר.

חופיו המזרחיים של המפרץ הם סלעיים ותלולים וחופיו המערביים מישוריים יחסית. ערי הנמל מורמנסק וסברומורסק שוכנות בחופיו המזרחיים של המפרץ. בסיס הצי הרוסי בפוליארני, הבסיס העיקרי של הצי הצפוני, ממוקם בחופו המערבי.

הנהרות טולומה (Tuloma) וקולה נשפכים אל המפרץ. הפרשי המפלס של הגאות בו מגיעים עד לארבעה מטר. בחורף עשוי חלקו הדרומי של המפרץ לקפוא. מדרום למורמנסק חוצה את המפרץ גשר מפרץ קולה, הגשר השני באורכו מצפון לחוג הארקטי.

## קישורים חיצוניים

קולה
קטגוריה:מחוז מורמנסק: גאוגרפיה
קטגוריה:מורמנסק
מודי (סרט)

**מודי** (באנגלית: **Maudie**) הוא סרט ביוגרפי משנת 2016 אודות הציירת מוד לואיס, ציירת קנדית בסגנון האמנות הנאיבית, שחיה כל חייה בנובה סקוטיה, פרובינציה קנדית לחוף האוקיינוס האטלנטי. מוד לואיס חיה בין השנים 1903–1970. בגיל צעיר היא לקתה בדלקת מפרקים שיגרונית שהחריפה עם השנים. בילדותה לימדה אותה אמה לצייר גלויות לחג המולד.

הסרט מתאר את חייה עם בעלה אוורט לואיס, סוחר דגים מתבודד וזעוף. בתחילת חייהם המשותפים מוד התקבלה לעבודה כמנקה בביתו. בהמשך היא התגלתה כציירת מוכשרת. היא ציירה בבקתה שבה גרו על הקירות, החלונות והרהיטים ומכרה גלויות מצוירות לפרנסתם. במשך הזמן הציורים הפכו להיות מקור פרנסתם העיקרי ואנשים הגיעו לבקתה המבודדת של הזוג כדי לרכוש את ציוריה.

## קישורים חיצוניים

**ביקורות**
* 
* 
* 
* גידי אורשר, "מודי - בשל סאלי הוקינס", סולם אורשר, 30 באפריל 2018.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמנות נאיבית
קטגוריה:סרטי 2016
Number 1 to Infinity (רצף הופעות)

**Number 1 to Infinity** הוא רצף הופעות של הזמרת מריה קארי אשר התקיים בלאס וגאס על מנת לקדם את אלבום האוסף השישי שלה, . סבב ההופעות נמשך מ-6 במאי 2015 והסתיים ב-18 ביולי 2017 כאשר התקיים באולם הידוע "The Colosseum at Caesars Palace" בו נהגו לאורך השנים אמנים ידועים לקיים שם סדרה של הופעות לאורך זמן ממושך כמו בריטני ספירס, סלין דיון ושר.

## רקע
קארי הודיעה על סבב ההופעות במהלך התוכנית של אלן דג'נרס זאת לאחר שסלין דיון ביטלה את הופעותיה במקום. לאחר מכן באביב של 2015 לאחר מספר הופעות קארי אמרה כי היא מתכוונת להמשיך לסדרה נוספת של הופעות לתוך הקיץ. על ההופעות קארי אמרה: "אני עומד לעשות את הרסדיני הראשון שלי בווגאס. זה אירוע מיוחד בשבילי, ושוב אני צריכה לקוות שהמעריצים ייהנו מזה שאני הולך להופיע, המופע הוא בהשראת אלבום האוסף שלי '#1 to Infinity' שעכשיו הוא בגרסתו המעודכנת ומכיל את כל 18 השירים. אני מקווה שאנשים אחרים ייהנו מזה, אף פעם לא עשיתי את זה". הכרטיסים יצאו למכירה החל מ-15 בינואר 2015.

## ביקורות
רובין ליץ' מ-"Las Vegas Sun" שיבח את הופעת הפתיחה שלה כאשר כתב עליה כי היא "זמרת הפופ המודרנית הטובה ביותר של העשור".

## תאריכי הופעות

### הופעות שבוטלו

## הערות שוליים

קטגוריה:רצפי הופעות מ-2015
קטגוריה:רצפי הופעות מ-2016
קטגוריה:רצפי הופעות מ-2017
קטגוריה:סיבובי הופעות של מריה קארי
קטגוריה:רצפי הופעות בעמק לאס וגאס
יוסי חמו

**יוסף (יוסי) חמו** (נולד ב-1962) הוא קצין משטרה ישראלי בדימוס בדרגת תת-ניצב. בתפקידו האחרון שירת כסגן מפקד מחוז חוף.

## ביוגרפיה
במהלך שירותו במשטרה, שימש חמו ראש מפלג התשאול במרחב חוף, עמד כראש משרד הסיור בתחנת חיפה, שימש קצין אגף מבצעים של מרחב גליל, ראש ענף אג"ם/תנועה במרכז ללימודי משטרה ומפקד תחנת מגדל העמק. בתחילת 2012 מונה למפקד תחנת המשטרה בעפולה ובהמשך אותה שנה קודם לדרגת ניצב משנה ומונה למפקד תחנת המשטרה בנצרת. במרץ 2014 מונה לקצין אג"ם של מחוז צפון.

ב-2016 קודם לדרגת תת-ניצב ומונה לסגן מפקד אגף המבצעים שיטור וקהילה. ב-2017 מונה לסגן מפקד מחוז חוף ושירת בתפקיד זה עד פרישתו ב-2020.

## חיים אישיים
חמו נשוי ואב לשלושה.

## הערות שוליים

קטגוריה:תתי-ניצבים במשטרת ישראל
קטגוריה:בוגרי תיכון עירוני א' (חיפה)
קטגוריה:בוגרי אוניברסיטת חיפה
קטגוריה:ישראלים שנולדו ב-1962
שבעה ימים באנטבה

**שבעה ימים באנטבה** (באנגלית: ***', הכותר בארצות הברית: ***') הוא סרט קולנוע בריטי בבימויו של ז'וזה פדיליה על פי תסריט מאת גרגורי בורק. הסרט מספר את סיפור חטיפת מטוס אייר פראנס לאנטבה ואת המבצע להצלת בני הערובה - **[[מבצע אנטבה]]** (מבצע יונתן). בסרט מככבים רוזמונד פייק ודניאל בריהל. הסרט יצא לאקרנים ב-16 במרץ 2018 בארצות הברית וב-29 במרץ 2018 בישראל.

סרט זה הוא הסרט הרביעי המציג את אירועי מבצע אנטבה, אחרי סרטי הטלוויזיה האמריקאים "ניצחון באנטבה" (1976) ו"הפשיטה על אנטבה" (1977) וסרט הקולנוע הישראלי "מבצע יונתן" (1977).

הסרט אינו מעמיד במרכזו את דמותו של יוני נתניהו כבסרטים אחרים, ומגלה אמפתיה בעיקר לנקודת המבט של צוות המטוס הצרפתי. הוא מבוסס על ספרו של ההיסטוריון הבריטי פרופ' סול דייוויד, "מבצע כדור הרעם: טיסה 139 והפשיטה על שדה התעופה באנטבה".

## עלילה
עלילת הסרט מבוססת על מבצע אנטבה: בשנת 1976, 2 מחבלים גרמנים ו-2 מחבלים פלסטינים חטפו מטוס אייר פראנס בדרכו מתל אביב אל פריז דרך אתונה והחזיקו בבני ערובה לאחר נחיתה בכפייה באנטבה, כל זאת במטרה לאלץ את מדינת ישראל לשחרר ממאסרם חברים בארגון החזית העממית לשחרור פלסטין שנאסרו על ידי המוסד.

## צוות שחקנים

## הפקה
ממוזער|מסיבת עיתונאים בפסטיבל הסרטים בברלין
ב-11 בפברואר 2016 פורסם כי ז'וזה פאדיליה יביים סרט בשם "Entebbe" עבור Working Title Films ו-StudioCanal על פי תסריט מאת גרגורי בורק. ב-29 ביולי 2016 פורסם כי רוזמונד פייק, דניאל בריהל וונסן קאסל הצטרפו להפקה כדי לשחק את התפקידים הראשיים בסרט.

הצילומים החלו ב-14 בנובמבר 2016 במלטה, בעוד ההפקה נערכה במקביל גם בבריטניה. במהלך הצילומים התרחשה חטיפה אמיתית בנמל התעופה הבינלאומי מלטה.

## ביקורות
לאחר הקרנת הסרט בפסטיבל ברלין, החלה להישמע ביקורת מצד מבקרים ישראלים כי הסרט עלול לקומם את הקהל הישראלי, משום שהוא מנסה לבטל את מיתוס הגבורה הישראלי. שמוליק דובדבני מאתר ynet כתב מאמר ביקורת בשם: "לא המיתוס שגדלנו עליו: '7 ימים באנטבה' יעצבן אתכם", בו הוא ציין כי שני המחבלים הגרמנים מוצגים באופן אמפתי וכך גם אידי אמין, וכי יוני נתניהו נורה בשלב מוקדם מדי של המבצע בסרט. במגזין "הוליווד ריפורטר" נכתב כי "הסרט עומד להכעיס את נתניהו" משום שמותו של יוני נתניהו בסרט שונה מהגרסה שהציגה משפחת נתניהו לאורך השנים. המבקר אבנר שביט מוואלה! כתב כי יוני נתניהו מוצג כדמות זניחה עם כמה שורות דיאלוג בלבד וכי הדמויות הכי נעלות בסרט הן דווקא האירופאיות. "הערבים והיהודים מוצגים בו כשני עמים ילידים וילדותיים הנלחמים זה בזה כמו חיות בג'ונגל, ואילו הגרמנים ואנשי צוות המטוס הצרפתיים מתוארים כאינטלקטואלים ליברליים והומניים".

## קישורים חיצוניים

* 

## הערות שוליים

קטגוריה:מבצע יונתן
קטגוריה:סרטי 2018
קטגוריה:סרטי מתח בריטיים
קטגוריה:סרטי פשע בריטיים
קטגוריה:סרטים באנגלית
קטגוריה:סרטים שמתרחשים במטוס
קטגוריה:פשע אמיתי בקולנוע
ואראז'י

ממוזער|שמאל|ואראז'י
ממוזער|שמאל|רגליים נעולות בוואראז'י
**ואראז'י** (ביפנית: **草鞋**) הם כפכפים יפניים שגם הסוליה וגם הרצועות שלהם מיוצרים מחבל. בעבר ייצרו את החבל מגבעולי אורז, אך במהלך הזמן עברו לשימוש גם בחומרים אחרים.

הסמוראים היפנים ולוחמים רגליים בימי הביניים וגם אנשים רגילים נהגו לנעול ואראז'י. נעילתם נעשתה כשקצות האצבעות חורגות מחוץ לכפכף. כיום נועלים ואראז'י בעיקר נזירים בודהיסטים.

## ראו גם
* טאבי - גרביים יפניים מסורתיים

## קישורים חיצוניים

* מידע על ואראז'י

קטגוריה:סוגי הנעלה
קטגוריה:לבוש מסורתי
קטגוריה:לבוש יפני
קטגוריה:קש
יחסי אוסטריה–ליטא

**יחסי אוסטריה–ליטא** הם היחסים הדיפלומטיים הרשמיים שבין **[[אוסטריה|רפובליקת אוסטריה]]** לבין **[[ליטא|רפובליקת ליטא]]**.

## היסטוריה
אוסטריה הכירה בליטא דה יורה ב-7 בפברואר 1924, אך לא כוננה איתה יחסים דיפלומטיים, בינתיים ליטא נכבשה בידי ברית המועצות והפכה לרפובליקה סוציאליסטית. ב-11 במרץ 1990 הכריזה ליטא מחדש על עצמאותה, ואוסטריה, יחד עם מדינות נוספות, הכירה מחדש במדינה העצמאית של ליטא דה יורה ב-28 באוגוסט 1991. היחסים הדיפלומטיים שבין שתי המדינות כוננו מחדש באותו יום.

שתי המדינות הן חברות באיחוד האירופי (אוסטריה הצטרפה בשנת 1995 ואילו ליטא הצטרפה בשנת 2004). אזרחים ליטאים ואוסטרים אינם זקוקים לאשרה כדי לשהות במדינה השנייה.

## נציגויות
* ליטא מיוצגת באוסטריה בדרג השגרירות באמצעות שגרירות שהיא מחזיקה בווינה, בירת המדינה. ליטא מיוצגת באוסטריה גם בדרג הקונסולרי באמצעות שלוש קונסוליות בערים: גראץ, זלצבורג, לינץ.
* אוסטריה מיוצגת בליטא בדרג השגרירות שהיא מחזיקה בווילנה, בירת המדינה. אוסטריה מיוצגת באוסטריה גם בדרג הקונסולרי באמצעות קונסוליה שהיא מחזיקה בווילנה על מנת להפחית את העומס בשגרירות.

## קישורים חיצוניים
* Embassy of Lithuania - In the official webasite of Wien

## הערות שוליים

קטגוריה:ערכים ללא קטגוריות פיזיות - יחסי חוץ
פיגומים (סרט)

**פיגומים** (באנגלית: **Scaffolding**) הוא סרט דרמה ישראלי משנת 2017 אותו כתב וביים מתן יאיר, ובו מככב אשר לקס כנער בן 17 שנקלע לצרות כהרגלו ונאלץ להתמודד בבית עם אב מכה (יעקב כהן), בעודו מוצא לעצמו מודל חדש לחיקוי בבית הספר (עמי סמולארצ'יק). התסריט לסרט נכתב בהשראת אירועים אמיתיים.

הסרט הוקרן בבכורה בפסטיבל קאן, טורונטו, ובפסטיבלים רבים ברחבי העולם, זכה בפרס הסרט הטוב ביותר בפסטיבל הקולנוע בירושלים ופרס השחקן הטוב ביותר שהוענק לאשר לקס. היה מועמד ל-8 פרסי אופיר בטקס פרסי האקדמיה לקולנוע ה-28, בין השאר בקטגוריות הסרט הטוב ביותר, הבמאי הטוב ביותר, התסריט הטוב ביותר והשחקן הראשי הטוב ביותר, עריכה וליהוק. יעקב כהן ועמי סמולארצ'יק היו שניהם מועמדים באותה קטגוריה - שחקן המשנה הטוב ביותר. בסופו של דבר, הסרט זכה בפרס אופיר אחד - שחקן המשנה הטוב ביותר - אשר הוענק לסמולארצ'יק.

הסרט הופק על ידי חברת גרין פרודקשנס וסרטי יונייטד קינג, בתמיכת קרן הקולנוע הישראלי, קרן גשר לקולנוע רב תרבותי וקרן הקולנוע הפולנית.

זהו הסרט הישראלי השני הנצפה ביותר בשנת 2017, עם מעל 150,000 צופים. כמו כן הוא נמכר להפצה ב-6 טריטוריות ברחבי העולם ביניהן - צרפת, ארצות הברית, פולין וספרד.

## תקציר העלילה
**אשר לקס** (אשר לקס), נער בן 17, הוא תלמיד תיכון בכיתת מב"ר הסובל מקשיי למידה ובעיות התנהגות, ובמקביל עובד עם אביו **מילו** (יעקב כהן), בעסק המשפחתי לבניית פיגומים באתרי בנייה. האב, מבוגר וחולה העומד לפני ניתוח, נוהג בבנו ביד קשה ואף מכה אותו, ומכין אותו לקראת היום שבו העסק המשפחתי יעבור לידיים שלו, אך מעבר לכל זה נראה כמה וכמה פעמים שאב מכבד וסומך על הילד שלו, ואף אומר לו שהעסק הוא כבר לא שלו, אלא של אשר. כאשר **רמי ערד** (עמי סמולרצ'יק), מורה חדש לספרות, מגיע לבית הספר ומלמד את הכיתה לקראת בחינת הבגרות, אשר מוצא בו מודל חיקוי חדש, ומדמיין לעצמו עתיד קצת אחר מזה שאביו מכתיב לו. ואולם טרגדיה בלתי צפויה טורפת את הקלפים.

## שחקנים ודמויות

## מועמדויות ופרסים

## גלריית תמונות

## ראו גם
* בין הקירות

## קישורים חיצוניים
* פיגומים, באתר קרן הקולנוע הישראלי
* 
* 
**ביקורות:**
* 
* 
* 

## הערות שוליים

קטגוריה:סרטי 2017
קטגוריה:סרטים על חינוך והוראה
קטגוריה:סרטי יונייטד קינג
קטגוריה:סרטים ישראליים משנת 2017
קטגוריה:זוכי פרס וולג'ין
קטגוריה:זוכי פסטיבל הקולנוע ירושלים
פריבירד איירליינס

**פריבירד איירליינס** (באנגלית: **Freebird Airlines**, בטורקית: **Hürkuş Havayolu Taşımacılık ve Ticaret A.Ş.**) היא חברת תעופה טורקית המפעילה טיסות שכר מבסיס החברה הממוקם באיסטנבול. נמל התעופה הראשי ממנו החברה פועלת הוא נמל התעופה הבינלאומי איסטנבול אטאטורק. החברה פועלת גם מנמל התעופה של אנטליה ובנמל התעופה דלמאן. החברה מפעילה טיסות ליעדים באירופה, לבנון, ישראל ואיראן.

## היסטוריה
חברת התעופה הוקמה ביוני 2000, והחלה את פעילותה ב-5 באפריל 2001 עם שירות בין איסטנבול, לליון באמצעות מטוס מקדונל דאגלס MD-80. בנובמבר 2003 קיבלה החברה את מטוס האיירבוס A320-200 הראשון שלה.

## צי המטוסים
צי המטוסים של החברה נכון לנובמבר 2019:

## קישורים חיצוניים

* 

## הערות שוליים

קטגוריה:חברות תעופה טורקיות
יחסי סין – סן מרינו

**יחסי סין – סן מרינו** הם היחסים הדיפלומטיים שבין **[[הרפובליקה העממית של סין]]** לבין **[[סן מרינו|הרפובליקה המרוממת של סן מרינו]]**.

## סקירה כללית
שתי המדינות כוננו את יחסיהן הדיפלומטיים ב-8 במאי 1971 אך שיתופי פעולה לא היו בין שתי המדינות עד שנת 2011.

בין הרפובליקה העממית של סין לבין סן מרינו נחתם הסכם בנוגע לחילופי מידע בנוגע למיסים ומניעת כפל מס, ההסכם העניק דחיפה לשיתוף הפעולה בין שתי המדינות בתחום המיסוי. שתי המדינות מקיימות מדי פעם תיאום הצבעות בפורומים בין-לאומיים, וסן מרינו תמכה במועמדים סינים למספר תפקידים בארגונים בין-לאומיים.

מ-26 בספטמבר עד ל-28 בספטמבר 2013, נשיא אגודת העם הסיני לידידות עם מדינות זרות לי שיאוולין ביקר בסן מרינו ונפגש עם קפטני המחוז של סן מרינו אנטונלה מולרוני ודניס אמיצ'י. הנשיא לי שיאוולין ונשיא אגודת הידידות סן מרינו-סין, ג'יאנראנקו טרנזי, השתתפו במסיבת יום ההולדת ה-25 של אגודת הידידות סן מרינו-סין.

ב-27 באוקטובר באותה השנה ביקר שר החוץ הסיני וונג יי בסן מרינו. הוא נפגש עם קפטני המחוז וקיים שיחות עם שרת החוץ הסן מרינזית פסקואלה ולנטיני.

## נציגויות
* סן מרינו אינה מיוצגת בסין בדרג השגרירות. סן מרינו מיוצגת בסין בדרג הקונסולרי באמצעות קונסוליה שהיא מחזיקה בהונג קונג.
* סין אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.

## קישורים חיצוניים
* China and San Marino, משרד החוץ הסיני

## הערות שוליים

סן מרינו
וירג'יניה רוזיצ'י

**וירג'יניה רוזיצ'י** (ברומנית: **Virginia Ruzici**; נולדה ב-31 בינואר 1955) היא טניסאית עבר רומניה. היא דורגה במקום השמיני בעולם בשנת 1979 ובשנת 1976 זכתה באליפות צרפת הפתוחה. בסך הכול במהלך הקריירה היא זכתה ב-12 תחרויות ביחידות וב-16 בזוגות נשים.

רוזיצ'י התחילה לשחק טניס בגיל 8. בהיותה בת 13 היא זכתה באליפות רומניה ובגיל 18 השתתפה בפעם הראשונה בגביע הפדרציה. בתמיכת הפדרציה הרומנית היא קיבלה אישור השלטונות לעבור לטניס מקצועי. בשנת 1978 היא זכתה באליפות צרפת הפתוחה. זה היה הזכייה היחידה של בתחרות גראנד סלאם ליחידות. בנוסף לכך בשנת 1978 היא זכתה בתחרות לזוגות נשים.

לאחר הפרישה היא עסקה בפרשנות טניס והתגוררה בפריז. היא גם מאמנת של סימונה האלפ.

בשנת 2016 היא זכתה בעיטור, קצינה במסדר האימפריה הבריטית.

## גמרי גראנד סלאם יחידות

## גמרי גראנד סלאם זוגות נשים

## סיכום השתתפות בגראנד סלאם יחידות

## קישורים חיצוניים

קטגוריה:טניסאיות רומניות
קטגוריה:טניסאיות זוכות אליפות צרפת הפתוחה
קטגוריה:ילידות 1955
קטגוריה:רומנים שנולדו ב-1955
רוזה חוטור

**רוזה חוטור** (ברוסית: **Роза Хутор**) הוא אתר הסקי הגדול ביותר ברוסיה. האתר נמצא ליד קרסנאיה פוליאנה שבסוצ'י.

האתר נבנה לקראת משחקי החורף האולימפיים והפאראלימפיים של 2014. בניית אתר הסקי ותשתיות התיירות והחורף בו החלה ב-2003 והסתיימה ב-2011. בפברואר 2012 אירח האתר את אליפות העולם בסקי אלפיני. בפברואר 2014 אירח האתר את אולימפיאדת סוצ'י בסקי אלפיני, גלישת שלג וגלישת פריסטייל.

האתר כולל 120 ק"מ של מסלולי גלישה בקשיים שונים ו־18 מעליות סקי. שיא הגובה באתר הוא פסגת רוזה המתנשאת לגובה של כ-2,320 מטרים מעל פני הים, והפרש הגבהים הכולל בו הוא של כ-1,760 מטרים.

## קישורים חיצוניים

* 

קטגוריה:אתרי סקי ברוסיה
קטגוריה:חבל מנהלי קרסנודאר
קטגוריה:אולימפיאדת סוצ'י (2014)
קטגוריה:סוצ'י: ספורט
ליבאל

**ליבאל** (בגרמנית: **Libelle**) היא מכונית מיקרו בתצורת תלת אופן, קבריולה, 2 מושבים, אשר יוצרה על ידי יצרנית הרכב **Libelle Fahrzeugbau- und Vertriebsgesellschaft** האוסטרית בין השנים 1952–1954.

יוצרו כ-50 יחידות.

## תמונות

קובץ:Libelle Allwetter-Autoroller 1954 schräg.JPG | ליבאל, שנת 1954
קובץ:Libelle Allwetter-Autoroller 1954 Front.JPG | ליבאל, שנת 1954
קובץ:Libelle Allwetter-Autoroller 1954 seitlich.JPG | ליבאל, שנת 1954
קובץ:Eggenburg-Nostalgiewelt 3513.JPG | ליבאל


## לקריאה נוספת
* [מכונית מיקרו - ליבאל](https://alchetron.com/Libelle-(microcar)) (alchetron.com/Libelle-(microcar))

## קישורים חיצוניים

## הערות שוליים

קטגוריה:מכוניות מיקרו
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:מכוניות תלת אופן
קטגוריה:מכוניות מנוע אחורי
קטגוריה:כלי רכב המיוצרים באוסטריה
BET 3-wheeler

**BET 3-wheeler** (באנגלית: **BET 3-wheeler**) היא מכונית מיקרו בתצורת תלת אופן אשר יוצרה על יד יצרנית הרכב היוונית **Biotechnia Ellinikon Trikyklon (Βιοτεχνία Ελληνικών Τρίκυκλων, "Greek Three-Wheeler Manufacturer"), or BET** בשנת 1965.

יוצרה יחידה אחת בלבד.

## BET 3-wheeler
בדגם "BET 3-wheeler" היו 5 מקומות ישיבה.

מנוע דגם "BET 3-wheeler" נלקח ברישיון מחברת הרכב הגרמנית BMW, מנוע אופנועים 125 סמ"ק.

## ראו גם
* מכונית מיקרו
* תלת-אופן
* BET 500
* מוטורקאר טנדר

## לקריאה נוספת
* [היסטורית "Biotechnia Ellinikon Trikyklon"](http://www.autopasion18.com/HISTORIA-BET%20(Biotechnia%20Ellinikon%20Trikyklon).htm) (autopasion18.com/HISTORIA)

## קישורים חיצוניים

## הערות שוליים

קטגוריה:מכוניות מיקרו
קטגוריה:דגמי מכוניות שהושקו ב-1965
קטגוריה:מכוניות תלת אופן
קטגוריה:כלי רכב המיוצרים ביוון
Ready for the Good Times

**Ready for the Good Times** (בעברית: **מוכנה בשביל הרגעים הטובים**) הוא שיר שהוקלט על ידי הזמרת הקולומביאנית, שאקירה, מתוך אלבום האולפן החמישי שלה, Laundry Service. השיר יצא בסמוך לצאתו של האלבום, ולאחר כמה שנים היה זמין לשמיעה בספוטיפיי, ביחד עם האלבום עצמו.

## רקע וכתיבה
השיר נכתב על ידי שאקירה ולסטר מנדז והופק על ידי השניים גם כן. הופעתה של שאקירה עם השיר נכללה באלבום ההופעה השני שלה Live & off the Record, כחלק מהדי וי די שיצא ממנו, אך לא נכללה בחלק של התקליטור.

בנוסף לכך, הופיעה הזמרת עם השיר בסיבוב ההופעות "Tour of the Mongoose", שהחל בסמוך להוצאת האלבום.

## הופעה והצלחה
בשנת 2005, הופיעה שאקירה עם השיר במסגרת אלבום ההופעה השני שלה, Live & off the Record. ההופעה עלתה לערוץ ה-Vevo שלה ב-24 בספטמבר 2016, ביחד עם כל שאר ההופעות שהתקיימו. ההופעה הפכה לויראלית במהרה, ונכון לדצמבר 2019, מונה הצפיות שלה עומד על למעלה משני מיליון צפיות.

נכון לאפריל 2020, הצליח השיר לצבור קרוב ל-8 מיליון השמעות ברשת הזרמת המדיה ספוטיפיי.

## רמיקס
באוסטרליה יצאה לאור גרסת רמיקס של השיר, אשר נעשתה על ידי ההרכב המוזיקלי Thunderpuss Club. הגרסה הופצה על גבי תקליטור במדינה בלבד, ואורכה למעלה מעשר דקות. הסגנון אשר מאפיין את הרמיקס הוא סגנון המוזיקה האלקטרונית.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שנכתבו על ידי לסטר מנדז
קטגוריה:שירים שהופקו על ידי שאקירה
קטגוריה:שירים שהופקו על ידי לסטר מנדז
Poem to a Horse

**Poem to a Horse** (בעברית: **שיר עבור סוס**) הוא שיר שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. השיר יצא לאור ב-13 בפברואר 2004, כסינגל השיווקי הראשון והיחידי מתוך אלבום ההופעה השני שלה, Live & off the Record.

עם יציאתו נכנס השיר היישר אל המקום ה-31 במצעד שבולוניה, ה-38 במצעד שבצ'ילה, וה-5 במצעד שבפולין.

## רקע וכתיבה
את השיר כתבה שאקירה ביחד עם לואיס פרננדו אוצ'ואה, והוא הופק על ידה גם כן. השיר נכלל באלבום ההופעה השני של שאקירה, Live & off the Record. באלבום ההופעה נכללו מרבית שירי האלבום.

עם השיר הופיעה הזמרת בסיבוב ההופעות השלישי שלה, "Tour of the Mongoose".

## וידאו קליפ
הווידאו קליפ המלא שצולם לשיר הועלה לערוץ ה-Vevo של שאקירה בשנת 2009. הקליפ שילב בתוכו קטעים מתוך כמה מהופעותיה שבהן ביצעה אותו ובנוסף, שילב בתוכו גם קטעים אשר צולמו כחלק מהקליפ עצמו.

הקליפ זכה להצלחה פחותה משאר הקליפים שיצאו מתוך האלבום, כאשר נכון לדצמבר 2017, מונה הצפיות שלו עומד על כ-5 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על סוסים
Fool

**Fool** (בעברית: **שׁוֹטֶה**) הוא סינגל שיווקי שהוקלט על ידי הזמרת הקולומביאנית שאקירה, מתוך אלבומה החמישי, Laundry Service. השיר יצא לאור ב-25 במאי 2003, כסינגל השיווקי הראשון מתוך האלבום.

עם יציאתו נכנס השיר אל המקום הראשון במצעד בברזיל, וה-19 במצעד שבקולומביה.

## רקע וכתיבה
השיר נכתב על ידי שאקירה, והופק על ידה ועל ידי אמיליו אסטפן. השיר הוא בסגנון פופ רוק, עם ליווי רקע של גיטרות חשמליות.

השיר נכלל כחלק מרשימת השירים שאיתם הופיעה בסיבוב ההופעות העולמי השלישי של שאקירה, "Tour of the Mongoose".

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
הלשכה הלאומית למלחמה בשחיתות (אוקראינה)

**הלשכה הלאומית למלחמה בשחיתות** (באוקראינית: **Національне антикорупційне бюро України**, בראשי תיבות НАБУ) היא גוף אכיפת חוק של ממשלת אוקראינה שהוקם באפריל 2015 כארגון חקירות עצמאי בעל סמכויות מורחבות האחראי למלחמה בשחיתות השלטונית.

## ראו גם
*ועדת החקירות של רוסיה 
*להב 433
*לשכת החקירות הממלכתית (אוקראינה)

## קישורים חיצוניים

* 

קטגוריה:אוקראינה: ארגונים ממשלתיים
קטגוריה:ארגוני מאבק בשחיתות
יובל בן נריה

**יובל בן נריה** (נולד ב-8 במרץ 1982) הוא שף ובעל המסעדות a, טאיזו, קפה טאיזו וקפה טאיזו הכשר שבתל אביב.

יובל בן נריה שפט בעונת הספיישל של "מאסטר שף: חוזרים כדי לנצח" (2024).

## ביוגרפיה
בן נריה נולד בגדרה לפרופ' ינון בן נריה, חוקר סרטן, וזיוה בן נריה, גנטיקאית. את ילדותו העביר במבשרת ציון וב-2006 עבר לתל אביב. שירת בתור חצוצרן ורס״ר בתזמורת צה"ל.

לאחר הצבא וטרם לימודיו עבד כטבח בשרתון פלאזה בירושלים, שם הכיר את שף שלום קדוש.

הוא עבד כשנה וחצי כטבח ברסטו בר בירושלים. בהמשך כשנה במסעדת רפאל התל אביבית של השף רפי כהן, ובין 2006–2012, חמש וחצי שנים בהרברט סמואל של השף יונתן רושפלד. בהרברט סמואל הגיע עד לתפקיד השף הראשי שמוביל את המסעדה.

במרץ 2013 לאחר שנה של עבודת הקמה פתח את מסעדת טאיזו. המסעדה השנייה שלו, "מיאזאקי", נפתחה בפברואר 2016 והביסטרו היפני "יא-פאן" נפתח באפריל 2017. באוקטובר 2021 פתח מסעדת דגל חדשה על טהרת המטבח היפני בבניין עזריאלי החדש.

ב-2023 פתח בן נריה את "ימה קצביית הדגים" בפלורנטין, תל אביב.

בזמן מלחמת חרבות ברזל הכשיר בן נריה את המסעדה שלו באופן זמני לטובת המפונים.

נריה פרוד מעדי עזוז ואב לשני ילדים.

## קישורים חיצוניים

* 
* 
* 
* יובל בן נריה: בן 32, שף ובעלים של טאיזו, מאורס + כלבה וכלב, כתבת פרופיל במגזין Time Out תל אביב
* 
* 
* 

## הערות שוליים

קטגוריה:מסעדנים ישראלים
קטגוריה:שפים ישראלים
קטגוריה:בוגרי תיכון הראל (מבשרת ירושלים)
קטגוריה:נגני תזמורת צה"ל
קטגוריה:גדרה: אישים
קטגוריה:יפו: אישים
קטגוריה:ישראלים שנולדו ב-1982
היום הבין-לאומי למאבק בשחיתות

ממוזער|היום הבין-לאומי למאבק בשחיתות
[ממוזער|מחאה נגד השחיתות ב[פתח תקווה]]
[ממוזער|שמאל|[האמנה נגד שחיתות]]
**היום הבין-לאומי למאבק בשחיתות** נועד למאבק בשחיתות שלטונית ברחבי העולם. הוא מצוין מדי שנה ב-9 בדצמבר, מאז שהאמנה נגד שחיתות אומצה על ידי העצרת הכללית של האומות המאוחדות ב-31 באוקטובר 2003.

## רקע
העצרת הכללית של האומות המאוחדות אימצה ב-31 באוקטובר 2003 את האמנה נגד שחיתות, בה נאמר, בין השאר: "האו"ם מודאג מחומרת הבעיות והאיומים שמציבה שחיתות שלטונית ליציבות ולביטחון החברתי. השחיתות מערערת את המוסדות והערכים הדמוקרטיים, ומסכנת את ערכי המוסר והצדק, את הפיתוח בר-קיימא ואת שלטון החוק."

האו"ם קבע שבכל שנה ב-9 בדצמבר יצוין **היום הבין-לאומי למאבק בשחיתות**, שמטרתו "קידום וחיזוק האמצעים למניעת שחיתות ולמאבק בשחיתות בצורה יעילה יותר ... וקידום יושרה, אחריות וניהול תקין של ענייני ציבור וניהול רכוש ציבורי."

## קמפיין "הסירוב שלך חשוב"
האו"ם יזם קמפיין בינלאומי בשם **הסירוב שלך חשוב** (*Your NO counts*) שמטרתו העלאת המודעות לשחיתות שלטונית ולדרכים להיאבק בה.

בשנת 2009 הקמפיין התמקד בשאלה כיצד השחיתות בעולם פוגעת במאמצים לחיסול הרעב והעוני, השגת חינוך יסודי אוניברסלי, ומטרות נוספות שנקבעו בפסגת המילניום. כמו כן הובלטו הפגיעה ביסודות הדמוקרטיה ושלטון החוק, והשלכותיה על זכויות האדם. בקמפיין הוצגו גם דרכים בהן שחיתות יוצרת עיוותים בשווקים הכלכליים, שוחקת את איכות החיים ומאפשרת פשע מאורגן, טרור ואיומים אחרים הפוגעים בביטחון האישי.

## בישראל
היום הבין-לאומי למאבק בשחיתות מצוין בכנסת, וכן על ידי מספר תנועות בישראל, בהן שקיפות בינ"ל ישראל ותנועת אומ"ץ.

## ראו גם
* האמנה נגד שחיתות
* אמנה נגד שוחד של הארגון לשיתוף פעולה ולפיתוח כלכלי

## קישורים חיצוניים
* 

* 

קטגוריה:מאבק בשחיתות
קטגוריה:מועדי האומות המאוחדות
קטגוריה:אירועים בחודש דצמבר